
Nr. 11351 / 05.06.2026
Raport de specialitate
privind constatarea încetării de drept a unor contracte de concesiune, aprobarea radierii drepturilor de concesiune din cărțile funciare și actualizarea situației juridice a terenurilor aflate în proprietatea Orașului Murfatlar

Compartimentul de resort Compartiment Cadastru  din  cadrul U.A.T. orașul Murfatlar, în temeiul prevederilor art. 136, alin. (8), lit. b) și alin. (10) din O.U.G. nr. 57/ 2019 privind Codul administrativ, cu modificările și completările ulterioare, formulez prezentul raport de specialitate cu privire la luarea act de încetarea de drept a unor contracte de concesiune și constatarea revenirii terenurilor în administrarea Orașului Murfatlar
Cadrul legal:
a) prevederile art. 302-331 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
b) prevederile art. 1270, art. 1321 și următoarele, precum și art. 1553 din Legea nr. 287/2009 privind Codul civil, republicată, cu modificările și completările ulterioare;
c) prevederile art. 24 din Legea nr. 7/1996 a cadastrului și a publicității imobiliare, republicată, cu modificările și completările ulterioare;
d) prevederile Ordinului nr. 600/2023 pentru aprobarea Regulamentului de recepţie şi înscriere în evidenţele de cadastru şi carte funciară, cu modificările și completările ulterioare;
e) prevederile art. 129 alin. (2) lit. c), alin. (6) lit. b), art. 139 alin. (3) lit. g) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
  Având în vedere:
a) Contractele de concesiune prevăzute în Anexa nr. 1 la prezenta hotărâre;
b) Notificările comunicate concesionarilor privind constatarea intervenirii rezilierii de drept a contractelor de concesiune ca urmare a neîndeplinirii obligațiilor contractuale;
c) Procesele-verbale de predare-preluare a terenurilor încheiate între Orașul Murfatlar și concesionari;
d) Faptul că terenurile care au făcut obiectul concesiunilor au fost eliberate și restituite concedentului;
e) Necesitatea actualizării evidențelor juridice și patrimoniale ale Orașului Murfatlar și efectuării formalităților de radiere a drepturilor de concesiune înscrise în cărțile funciare aferente imobilelor,
[bookmark: _GoBack]În temeiul prevederilor art. 139 alin. (2) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
În conformitate cu prevederile art. 7 lit. k din contractele de concesiune, neobținerea autorizației de construire în termenul contractual atrage rezilierea de drept a contractului și obligația concesionarului de a elibera și preda terenul concedentului. Întrucât concesionarii nu și-au îndeplinit această obligație contractuală, au fost emise notificări de constatare a rezilierii de drept, iar ulterior terenurile au fost predate Orașului Murfatlar prin procese-verbale de predare-primire.
 Prin urmare, se impune adoptarea unei hotărâri prin care Consiliul Local să ia act de încetarea raporturilor contractuale și de revenirea terenurilor în administrarea U.A.T. Oraș Murfatlar.

